Informare

**Operaționalizarea canalului intern de raportare – avertizori de integritate**

Avertizorul în interes public este persoana care efectuează o raportare sau divulgă public informaţii referitoare la încălcări ale legii, obţinute în context profesional.

Persoanele care aleg să se adreseze pe canalul intern  **pentru a raporta** încălcări ale legii, o pot face **doar** prin următoarele modalități:

1)   În scris:

- pe suport de hârtie, prin depunerea sesizării la sediul DSP sau transmiterea acesteia prin serviciile poștale la adresa: str. T. Vladimirescu, nr.15-19, cod postal 130095, în plic închis, pe care va fi înscrisă mențiunea Avertizare în interes public;

- în format electronic la adresa integritate@dspdambovita.ro.

Pentru sesizările formulate în scris se va utiliza formularul Raportare privind încălcări ale legii.

2) Verbal, prin prezența la sediul D.S.P. (cu programare prealabilă efectuată la adresa integritate@dspdambovita.ro).

În situația sesizărilor formulate verbal, persoana responsabilă cu urmărirea parcursului raportării desemnată la nivelul DSP Dâmboviţa (POPA Marinela-consilier superior relatii publice), va întocmi un proces-verbal de consemnare a raportării avertizorului în interes public, sub rezerva consimţământului avertizorului în interes public. Acesta are posibilitatea de a verifica, de a rectifica şi de a-şi exprima acordul cu privire la procesul-verbal de consemnare a raportării, prin semnarea acestuia. În cazul în care avertizorul în interes public nu îşi exprimă consimţământul pentru transcrierea raportării, acesta este îndrumat să raporteze în scris, pe suport hârtie sau în format electronic.